《资福寺》
宋代·黄荐可

一径崎岖步翠微，乱山深处掩柴扉。烟萝密锁人家少，碎石崚嶒马足稀。

泉跳浮沤员复散，人生幻梦是还非。何时识此林泉趣，饱饭参禅向上机。

作者简介：黄荐可，字宋翰，长溪（今福建霞浦。人。徽宗崇宁五年（一一○六）进士。尝为户部郎官，直学士院。历知梅惠二州，终朝议大夫。事见《淳熙三山志》卷二七、明嘉靖《福宁州志》卷八）。